open-index/open-wikipedia-markdown huggingface dataset:
Dulce de leche

**Dulce de leche** on maidosta ja sokerista valmistettava makea siirappi, joka on erityisen suosittua Latinalaisen Amerikan maissa.

## Valmistus ja käyttö
Dulce de lechen perusraaka-aineita ovat maito ja sokeri, jotka keitetään siirappimaiseksi makeaksi lopputulokseksi. Dulce de leche on yleistä erityisesti Latinalaisen Amerikan maissa. Sitä valmistetaan useilla eri nimillä ja useampaan eri tapaan. Meksikossa se tunnetaan nimellä *cajeta*, Perussa ja Chilessä nimellä *manjar* ja Brasiliassa nimellä *doce de leite*. Varsinkin nykyisin yleinen valmistustapa on keittää tölkki kondensoitua maitoa. Myynnissä on myös teollisesti valmistettua tuotetta. Dulce de leche on yleistynyt etenkin 1990-luvulta lähtien myös Yhdysvalloissa ja Euroopassa.

Dulce de lecheetä voidaan esimerkiksi levittää leivälle tai leivonnaisille. Sitä voidaan myös syödä jäätelön kanssa tai sellaisenaan ilman muita lisukkeita.

## Historia
Dulce de lechen alkuperää ei tunneta varmasti. Hieman saman tapaisia valmisteita on tehty esimerkiksi Ranskassa ja Keski-Euroopassa. Sen sijaan lopulta Latinalaista Amerikkaa hallinneissa Iberian niemimaan maissa sitä ei juuri tunnettu. Dulce de leche onkin mahdollisesti lähtöisin Espanjan aikanaan hallitsemilta Filippiineiltä. Filippiineille se on saattanut levitä hindulaisen keittiön mukana, jossa maitopohjaisilla makeisilla on huomattava merkitys. Latinalaiseen Amerikkaan se on mahdollisesti näin olleen levinnyt Filippiinien ja Meksikon välillä purjehtineiden espanjalaisalusten mukana.

Dulce de leche on historiallisesti herättänyt jännitteitä Etelä-Amerikassa ja sen ympäristössä. Vuonna 2003 Argentiina pyrki julistamaan sen, yhdessä muiden eteläamerikkalaisten kulinaaristen aarteiden kansalliseksi perinnöksi. Tämä herätti vastustusta Uruguayssa. Keskusteluun osallistuivat myös muut Etelä- ja Keski-Amerikan maat, koska dulce de leche on loppujen lopuksi yleisesti jaettu aarre. Joidenkin tarinoiden mukaan eräs kokki – riippuen siitä, kenen versiota uskoo, joko Napoleonin tai argentiinalaisen poliitikon Juan Manuel de Rosasin sisäkkö – sattui keittämään liikaa sokeroitua maitoa ja löysi siten tahmean herkun.

## Galleria

Tiedosto:Making Dulce de leche.jpg|Valmistusta perinteiseen tapaan Meksikossa.
Tiedosto:Dulce de leche muffins.jpg|Kuorrutuksena muffinseilla.
Tiedosto:Dulceleche laserenisima.jpg|Teollisesti valmistettua dulce de lecheetä pakkauksessa.
Tiedosto:Oreshki with dulce de leche.jpg|Pähkinä dulce de leche -täytteellä


## Lähteet

## Aiheesta muualla
Pidä huolta

**Pidä huolta** on kappale, jonka levytti Mistakes-yhtye vuonna 1981. Sen on säveltänyt ja sanoittanut Pave Maijanen. Levylle kappaleen sovittivat Maijanen ja Mistakes-yhtyeen muut jäsenet Jyrki Manninen, Risto Hankala ja Jan Noponen.

## Kappaleen synty
Loppuvuonna 1980 Maijanen näki televisiosta kuvia Mosambikin sisällissodassa vammautuneista ihmisistä. Näystä suutuksissaan Maijanen vetäytyi makuuhuoneeseensa säveltämään ja teki kappaleen puolessa tunnissa. Sanat syntyivät ensin englanniksi, mutta muutaman päivän sisällä hän teki uudet sanat suomeksi. Tämä sanoitus oli ensimmäinen, jonka Maijanen teki suomen kielellä. Kappaleen nimi on peräisin tervehdyksestä, jota Lasse Norreksella oli noihin aikoihin tapana käyttää.

## Julkaisuhistoria
Vuonna 1981 kappale julkaistiin singlenä "Pidä huolta" / "Maybe (She is Coming on Sunday)"  ja levyllä *Pidä huolta*. Samana vuonna se julkaistiin hittikokoelmassa *[[Finnhits#80-luvun Finnhits 4 (14) (1981)|80-luvun Finnhits 4]]*. Vuoden 1987 Would You -levyllä Maijanen esitti kappaleen nimellä *Take care.*

Kappaleen ovat levyttäneet myös muun muassa Laura Voutilainen, Diandra, Juliet Jonesin Sydän, Jean S. ja Munamies. 

Kappaletta käytettiin RAY:n *Pidetään Huolta* -kampanjassa vuosina 2005–2007. Sitä on käytetty myös *Pidä huolta* -hyväntekeväisyyskampanjassa vuonna 2021.

Helsinkiläinen Aventur-kuoro käytti kappaletta koostaessaan Suomen suurimman virtuaalikuoron esityksen vuonna 2020.

## Nuotit

* *Suomipopin Helmiä 8 – Miespoweria ja hittejä Olavi Virrasta Timo Rautiaiseen*. Helsinki: Tammi, 2011.
* Leskelä, Ari: *Suuri pop-toivelaulukirja 5*. Helsinki: F-Kustannus, 2015.
* Kari, Virpi, et al: *Pieni toivelaulukirja*. Helsinki: F-Kustannus, 2011.
* Kasper, Eira, et al.: *Amadeus: Musiikkimaisemia*. Helsingissä: Otava, 2000.
* Itsenäisyyden juhlavuoden lastenrahaston säätiö, julkaisija, et al. *Satumaa vai paratiisi: Lauluja Suomesta*. Helsinki: Lasten Keskus ja Kirjapaja Oy / Edukustannus, 2017.

## Lähteet

## Aiheesta muualla

* Pave Maijanen & Mistakes: ''Pidä huolta'' Iltatähti-ohjelmassa vuonna 1981
* Pave Maijanen & Mistakes Iltatähti-ohjelmassa 14.4.1981 (Yle Areena)
* 1120:n laulajan virtuaalikuoron esitys
Curling talviolympialaisissa 2022

**[[Curling]]issa** kilpailtiin **[[talviolympialaiset 2022|Pekingin 2022 talviolympialaisissa]]** 8.–20. helmikuuta Pekingin kansallisella vesiurheilukeskuksella. Curlingissa kilpailtiin miesten, naisten sekä sekakilpailun muodossa.

## Aikataulu

## Osallistujat
Lähde:

**Miehet:**
*
*
*
*
*
*
*
*
*
*

**Naiset:**
*
*
*
*
*
*
*
*
*
*

**Sekaparit:**
*
*
*
*
*
*
*
*
*
*

## Mitalit

## Lähteet
Rozdilnan piiri

**Rozdilnan piiri** () on aluehallinnollinen piiri Ukrainan Odessan alueella. Piiri rajoittuu lännessä Moldovaan, pohjoisessa Podilskin piiriin, idässä Berezivkan piiriin ja etelässä Odessan piiriin. Piirin hallinnollinen keskus on Rozdilnan kaupunki (17&nbsp;593 as., 2021).

Rozdilnan piiri kuuluu Ukrainan aluehallinnon toiseen tasoon. Heinäkuussa 2020 Ukrainan korkein neuvosto supisti Odessan alueen piirien lukumäärän seitsemään. Tällöin Rozdilnan piirin pinta-alaksi tuli 3&nbsp;572,2 neliökilometriä.

Ukrainan tilastokeskus arvioi Rozdilnan piirin väkiluvuksi 102&nbsp;584 (1.1.2021). Piiri on maaseutuvaltainen. Asukkaista kaupunkilaisia oli 40,6 prosenttia (41&nbsp;685 as.), ja he asuivat joko Rozdilnan kaupungissa tai jossain piirin viidestä kaupunkityyppisestä taajamasta.

Ennen heinäkuun 2020 alueuudistusta Rozdilnan piiri kattoi huomattavasti suppeamman pinta-alan ja piirin asukasluku oli pienempi (2017 arvio 58&nbsp;159 as.).


Rozdilna Raion Administration.JPG|Piirihallinnon rakennus.
Rozdilna Railway Station.JPG|Rozdilnan rautatieasema.
Село Новоукраинка Раздельнянский район.jpg|Rozdilnan piirin Novoukrajinkan kylää.
Kuchurhan, Odeska Street 2.jpg|Maantie kulkee Kutšurhanin kylän läpi.
Starokostiantynivka 01.jpg|Starokostiantynivkan kylän raittia.


## Lähteet

## Aiheesta muualla
Kaukalopikaluistelu talviolympialaisissa 2022

**[[Kaukalopikaluistelu]]ssa** kilpailtiin **[[Talviolympialaiset 2022|Pekingin 2022 talviolympialaisissa]]** 5.–16. helmikuuta Capital Indoor Stadiumilla.

## Aikataulu

: *Kaikki ajat paikallista aikaa ([[Aikavyöhyke|UTC+8]]).*

Seuraavassa listassa on kaikkien 9 lajin aikataulut.

**Lihavoidut** tapahtumat ovat loppukilpailuja.

## Mitalitaulukko

## Tulokset

### Miehet

### Naiset

### Sekajoukkueet

;Huomioita

## Lähteet
Aino Koskela

**Aino Koskela** (s. 1982) on suomalainen kapellimestari ja muusikko. Koskela on ensimmäinen nainen, joka toimii kapellimestarina Suomen puolustusvoimissa. Koskela opiskeli Sibelius-Akatemiassa orkesterin- ja kuoronjohtoa, käyrätorvensoittoa ja musiikkikasvatusta. Koskela on työskennellyt Lappeenrannassa, Rakuunasoittokunnan kapellimestarina, vuosina 2016–2020. Kaartin soittokunnan kapellimestariksi Koskela nimitettiin vuonna 2021. Vuonna 2024 Koskela nimitettiin Puolustusvoimien varusmiessoittokunnan päällikkökapellimestariksi. Aino Koskela on säveltänyt paljon laulu- ja puhallinmusiikkia.

## Lähteet

## Aiheesta muualla
* Aino Koskelan kotisivut
Lex Hives

**Lex Hives** on The Hivesin viides albumi, joka julkaistiin 1. kesäkuuta 2012.
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Kaaoszine: 6/10
* Rumba: 
* Soundi: 

## Lähteet
Hongkongin piirit

**[[Hongkong]]** on jaettu 18 **piiriin** (, ), joita kutakin johtaa piirineuvosto (, ), joiden jäsenistä osa valitaan vaaleilla ja osa on Hongkongin hallintojohtajan nimittämiä. Nykyisenlaiset alueet luotiin vuonna 1982, jonka jälkeen Kwai Tsing erotettiin Tsuen Wanista vuonna 1985, ja Yau Tsim ja Mong Kok yhdistettiin Yau Tsim Mongiksi vuonna 1994.

Piirineuvostoilla on lähinnä neuvoa-antava rooli. Ne neuvovat erityishallintoalueen hallitusta piirien asukkaiden hyvinvointiin ja palveluihin liittyvissä asioissa.

## Piirit

## Lähteet
Shiptonin holvikaari

**Shiptonin holvikaari** (; , ’Artuxin taivaanportti’) on Kiinan Xinjiangissa sijaitseva holvikaari. Se sijaitsee Xinjiangin länsiosassa Kizilsun kirgiisien autonomisessa prefektuurissa Kašgarista luoteeseen lähellä Artuxia 2973 metrin korkeudella merenpinnasta. Se on nimetty brittiläisen vuorikiipeilijän Eric Shiptonin mukaan, joka löysi sen vuonna 1947 toimiessaan Britannian konsulina Kašgarissa.

Holvikaari oli Guinnessin ennätyskirjan mukaan maailman korkein luonnollinen holvikaari, mutta koska sen tarkkaa sijaintia ei tunnettu, merkintä poistettiin kirjasta.

Vuonna 2000 National Geographicin rahoittama retkikunta löysi holvikaaren uudelleen. Holvikaaren korkeus on 457 metriä. Holvikaaresta on tullut turistikohde, ja sinne on rakennettu tie, portaat ja vierailukeskus. 

## Lähteet
Sulo Lonka

**Sulo Eelis Lonka** (30. syyskuuta 1916 Helsinki – 4. huhtikuuta 1996 Hämeenlinna) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.

Longan vanhemmat olivat rakennusmestari Vihtori Lonka ja Emma Elisabet Henrikson, aiemmin Karlsson, ja puoliso vuodesta 1941 Sirkka Kummila. Lonka kävi viisi luokkaa Hämeenlinnan yhteiskoulua ja valmistui insinööriksi Tampereen teknillisestä opistosta vuonna 1937. Hän meni toimistoinsinööriksi ja työnjohtajaksi hämeenlinnalaiseen Kummilan rakennusliikkeeseen, jossa oli ollut jo harjoittelijana. Yhtiön toimitusjohtaja Longasta tuli vuonna 1945, sen perustajan ja samalla Longan appivanhemman Hilpi Kummilan kuoltua.

Lonka jatkoi Kummilan johdossa aina vuoteen 1978 asti ja oli vielä sen jälkeen neljä vuotta yrityksen hallituksen puheenjohtaja. Hänen johdossaan yrityksestä kehittyi alallaan suurin Kanta-Hämeessä. Se rakensi asuintaloja sekä liike- ja julkisia  kiinteistöjä, kuten kouluja ja esimerkiksi Hattelmalan piirimielisairaalan, mutta myös useita eri alojen tehdasrakennuksia. Yritys osallistui myös Hämeen linnan entisöintiin. Yrityksen puusepäntehdas yhtiöitettiin Kantolan Puutyö Oy:ksi ja se laajensi liiketoimintaansa omalla betonituotetehtaalla. Betonisten ratapölkkyjen valmistus yhtiöitettiin K-Betoni-yhtiöksi. Neuvostoliitossa Longan johtama Kummila oli mukana Kostamuksen rakentamisessa.

Lonka osallistui laajasti rakennusalan yhteistyöhön ja oli Hämeenlinnan kaupunginvaltuuston ja kaupunginhallituksen jäsen. Teollisuusneuvoksen arvonimen hän sai vuonna 1968. Sotilasarvoltaan Lonka oli reservin insinöörimajuri (1967).

## Lähteet

## Aiheesta muualla
* Kevyet mullat Kummilalle – 21 vuotta konkurssihakemuksen jälkeen. Yle, 1.9.2015.
Calen Addison

**Calen Addison** (s. 11. huhtikuuta 2000 Brandon, Kanada) on kanadalainen jääkiekkoilija, joka pelaa tryoutilla NHL-joukkue Ottawa Senatorsissa. Pittsburgh Penguins varasi Addisonin  2. kierroksella numerolla 53. Hän siirtyi Minnesota Wildiin vuonna 2020 vaihdossa Jason Zuckeriin. Syyskuussa 2023 Addison teki Wildin kanssa yksivuotisen ja 825 000 dollarin arvoisen sopimuksen. Marraskuussa 2023 Wild kauppasi Addisonin Sharksiin vaihdossa Adam Raskaan ja viidennen kierroksen varausvuoroon vuoden 2026 varaustilaisuudessa. Syyskuussa 2024 Addison siirtyi tryout-sopimuksella Ottawa Senatorsiin.

## Lähteet
Villi sydän (albumi)

**Villi sydän** on Ollien esikoisalbumi, joka julkaistiin 19. lokakuuta 2018.
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Laulut pimeän jälkeen

**Laulut pimeän jälkeen** on Ollien toinen studioalbumi, joka julkaistiin 12. maaliskuuta 2021.
## Kappaleet
# 
# 
# 
# 
# 
# 
# 
# 
# 
# 

## Lähteet
Aranda (elokuva)

**Aranda** on Anu Kuivalaisen ohjaama ja käsikirjoittama suomalainen dokumenttielokuva vuodelta 2011.

Elokuva on dokumentti, joka sijoittuu Tutkimusalus Arandalle. Elokuva kertoo merestä, merentutkimuksesta sekä tutkimuksen merkityksestä ihmiselle.

## Lähteet
C. W. McCall

**C. W. McCall** (oikealta nimeltään *William Fries*; 15. marraskuuta 1928 Audubon, Iowa – 1. huhtikuuta 2022) oli yhdysvaltalainen countrylaulaja.

Fries opiskeli Iowan yliopistossa taidetta. Hän pääsi omahalaisen mainostoimiston taidejohtajaksi 1960-luvun alussa ja loi itselleen siellä viettämänään aikana mainoksissa laulamista varten C. W. McCall -identiteetin. Omaksumanaan fiktiivisenä roolihahmona hän esiintyi kuvitteellisen Old Home Bread -yhtiön rekkakuskina, joka vietti suuren osan ajastaan ruokapaikassa nimeltään The Old Home Filler-Up-an'-Keep-On-a-Truckin' Cafe. McCallin hahmona Fries saavutti suuren suosion; hänen pitämänsä radiokampanja toi hänelle Clio-palkinnon. Vuonna 1975 hän julkaisi McCall-nimellä albumin *Black Bear Road*. Single "Convoy" nousi sekä pop- että countrylistojen ykköseksi. Sen sanoitukset teki Fries itse, ja musiikki on Chip Davisin. Kappaleesta tuli niin suosittu, että sen innoittamana Sam Peckinpah ohjasi Kris Kristoffersonin tähdittämän *[[Raivopäät (elokuva)|Raivopäät]]*-elokuvan (1978). McCall julkaisi myös LP:t *Wolf Creek Pass* (1975) ja *Roses for Mama* (1977).

Fries jätti musiikkiteollisuuden 1970-luvun menestystensä jälkeen. Hän omistautui tämän jälkeen ympäristöliikkeen asialle ja muutti Coloradon Ourayhyn, jonka pormestariksi tuli valituksi vuonna 1982. Vuonna 1990 Fries yritti paluuta musiikkiuralle, mutta ei saavuttanut enää menestystä. Hänet otettiin vuonna 2009 Iowa Rock 'n' Roll Hall of Fameen.

## Lähteet
Virtuaalinen vapaus

**Virtuaalinen vapaus** on Sonja Lindénin ohjaama ja käsikirjoittama suomalais-ruotsalaisena yhteistuotantona tehty dokumenttielokuva vuodelta 2011.

Elokuva käsittelee vapautta, teknologista kehitystä, ihmisen riippuvuutta teknologiasta sekä teknologian vaikutusta ihmiseen.

## Lähteet
Quintus Titurius Sabinus

**Quintus Titurius Sabinus** oli yksi Caesarin legaateista Gallian sodan aikana. Vuonna 57 eaa. Sabinus osallistui remejä vastaan suuntautuneeseen sotaretkeen. Vuonna 56 eaa. Caesar lähetti Sabiniuksen johtamat kolme legioonaa taistelemaan Viridovixin johtamaa unellien, curiosoliittien ja lexovien liittokuntaa vastaan. Sabinus saavutti loistavan voiton ja alisti nämä gallialaiset heimot. Vuonna 54 eaa. Sabinuksen ja Lucius Aurunculeius Cottan johtama legioona sekä viisi kohorttia olivat talvileirissä eburonien mailla. Sabinus teki kohtalokkaan virheen luottaessaan eburonien päällikkö Ambiorixiin, mikä johti roomalaisten täydelliseen tuhoon. Roomalaisten oleskeltua alueella vain pari viikkoa Ambiorixin ja Cativolcuksen johtamat eburonit hyökkäsivät yllättäen roomalaisten kimppuun ja tappoivat heidät. 

## Lähteet
Connor Dewar

**Connor Dewar** (s. 26. kesäkuuta 1999 The Pas, Kanada) on kanadalainen jääkiekkoilija, joka pelaa NHL-joukkue Pittsburgh Penguinsin riveissä. Minnesota Wild varasi Dewarin  kierroksella 3 numerolla 92.

Maaliskuussa 2024 siirtorajan viimeisenä päivänä Wild kauppasi Dewarin Toronto Maple Leafsiin vaihdossa neljännen kierroksen varausvuoroon vuoden 2026 varaustilaisuudessa.

Heinäkuussa 2024 Dewar solmi Maple Leafsin kanssa vuoden mittaisen ja 1,18 miljoonan dollarin arvoisen jatkosopimuksen.

Maaliskuussa 2025 Maple Leafs kauppasi Dewarin ja Conor Timminsin Pittsburgh Penguinsiin vaihdossa viidennen kierroksen varausvuoroon vuoden 2025 varaustilaisuudessa. Heinäkuussa 2025 Dewar solmi Penguinsin kanssa vuoden mittaisen ja yhteensä 1,1 miljoonan dollarin arvoisen jatkosopimuksen.

## Lähteet
Kiina kesäolympialaisissa 1996

**Kiina** osallistui **[[Atlanta]]n vuoden 1996 kesäolympialaisiin** 294 urheilijan joukkueella 25 eri lajissa. Kiina voitti kisoissa yhteensä 50 mitalia, joista 16 oli kultaisia. Maan lipunkantajana avajaisissa toimi koripalloilija Liu Yudong.

## Mitalistit
Lähde: 

### Kultaa
* Li Xiaoshuang – telinevoimistelu, miesten moniottelu
* Wang Junxia – yleisurheilu, naisten 5 000 metrin juoksu
* Ge Fei ja Gu Jun – sulkapallo, naisten nelinpeli
* Xiong Ni – uimahypyt, miesten 3 metrin ponnahduslauta
* Fu Mingxia – uimahypyt, naisten 3 metrin ponnahduslauta
* Fu Mingxia – uimahypyt, naisten 10 metrin kerroshypyt
* Sun Fuming – judo, naisten yli 72 kg
* Yang Ling – ammunta, miesten 10 metrin olympiakivääri
* Li Duihong – ammunta, naisten 25 metrin urheilupistooli
* Le Jingyi – uinti, naisten 100 metrin vapaauinti
* Liu Guoliang – pöytätennis, miesten kaksinpeli
* Deng Yaping – pöytätennis, naisten kaksinpeli
* Kong Linghui ja Liu Guoliang – pöytätennis, miesten nelinpeli
* Deng Yaping ja Qiao Hong – pöytätennis, naisten nelinpeli
* Tang Lingsheng – painonnosto, miesten 54–59 kg
* Zhan Xugang – painonnosto, miesten 64–70 kg

### Hopeaa
* He Ying – jousiammunta, naisten yksilökilpailu
* Li Xiaoshuang – telinevoimistelu, miesten permanto
* Mo Huilan – telinevoimistelu, naisten hyppy
* Bi Wenjing – telinevoimistelu, naisten eritasonojapuut
* Li Xiaoshuang, Zhang Jinjing, Shen Jian, Fan Bin, Huang Huadong, Huang Liping ja Fan Hongbin – telinevoimistelu, miesten joukkuekilpailu
* Wang Junxia – yleisurheilu, naisten 10 000 metrin juoksu
* Sui Xinmei – yleisurheilu, naisten kuulantyöntö
* Dong Jiong – sulkapallo, miesten kaksinpeli
* Yu Zhuocheng – uimahypyt, miesten 3 metrin ponnahduslauta
* Cao Mianying ja Zhang Xiuyun – soutu, naisten pariairokaksikko
* Wang Yifu – ammunta, miesten 10 metrin ilmapistooli
* Xiao Jun – ammunta, miesten 10 metrin olympiakivääri
* Le Jingyi – uinti, naisten 50 metrin vapaauinti
* Liu Limin – uinti, naisten 100 metrin perhosuinti
* Le Jingyi, Chao Na, Nian Yun ja Shan Ying – uinti, naisten 4 × 100 metrin vapaauintiviesti
* Wang Tao – pöytätennis, miesten kaksinpeli
* Lu Lin ja Wang Tao – pöytätennis, miesten nelinpeli
* Liu Wei ja Qiao Yunping – pöytätennis, naisten nelinpeli
* Zhang Xiangsen – painonnosto, miesten alle 54 kg
* Kiinan naisten jalkapallomaajoukkue – jalkapallo, naisten turnaus
* Kiinan naisten softballmaajoukkue – softball, naisten turnaus
* Kiinan naisten lentopallomaajoukkue – lentopallo, naisten turnaus

### Pronssia
* Fan Bin – telinevoimistelu, miesten rekki
* Wang Yan – yleisurheilu, naisten 10 kilometrin kävely
* Qin Yiyuan ja Tang Yongshu – sulkapallo, naisten nelinpeli
* Sun Man ja Liu Jianjun – sulkapallo, sekanelinpeli
* Xiao Hailiang – uimahypyt, miesten 10 metrin kerroshypyt
* Wang Xianbo – judo, naisten 66 kg
* Zhang Bing – ammunta, miesten kaksoistrap
* Lin Li – uinti, naisten 200 metrin sekauinti
* Chen Yan, Han Xue, Cai Huijue ja Shan Ying – uinti, naisten 4 × 100 metrin sekauintiviesti
* Qiao Hong – pöytätennis, naisten kaksinpeli
* Xiao Jiangang – painonnosto, miesten 59–64 kg
* Sheng Zetian – paini, miesten kreikkalais-roomalaisen 57 kg

## Lähteet
Per-Willy Amundsen

**Per-Willy Trudvang Amundsen** (s. 21. tammikuuta 1971 Harstad) on norjalainen edistyspuolueen poliitikko. Hän toimi Norjan oikeusministerinä vuosina 2016–2018 ja on istunut suurkäräjillä vuosina 2005–2013 sekä uudelleen vuodesta 2017. Vuosina 2013–2016 hän työskenteli valtiosihteerinä kunta- ja modernisaatioministeri Jan Tore Sannerin alaisuudessa.
## Lähteet

## Aiheesta muualla
* ''Per-Willy Amundsen'' Norjan suurkäräjien verkkosivuilla
Kafeleis

**Kafeleis** ((?)) oli antiikin aikainen kaupunki ja kaupunkivaltio (*polis*) Thessaliassa Kreikassa. Se sijaitsi Ainiin alueella, mutta sen tarkempaa sijaintia ei tunneta.

Myöskään Kafeleisin historiasta ei tiedetä mitään. Kaupunki tunnetaan vain yhdestä piirtokirjoituksesta vuodelta 337/336 eaa. Siinä kaupungin kansalaisesta käytetään etnonyymiä *Kafeleus* (). Kaupungin nimi ei esiinny sellaisenaan antiikin lähteissä, vaan on johdettu etnonyymistä.

## Lähteet
Palaifarsalos

**Palaifarsalos** (, ) oli antiikin aikainen kaupunki Thessaliassa Kreikassa. Sen sijaintia ei tunneta varmuudella, mutta se sijoitetaan nykyisin yleensä lähelle nykyisiä Fársalan kunnan Xyládesin ja Neráidan kyliä.

Palaifarsalos on nimensä ”Vanha Farsalos” perusteella ollut Farsaloksen kaupungin varhaisempi paikka, tai ainakin kaupungin nimi siirtyi jossakin välissä uudelle asutukselle, joka sijaitsi nykyisen Fársalan kaupungin paikalla. Vanhaa asutusta ei kuitenkaan ilmeisesti hylätty kokonaan kaupungin siirryttyä myöhemmälle paikalleen, sillä se esiintyy historiassa myöhemminkin.

Makedonian Filippos V tuhosi Palaifarsaloksen vuonna 198 eaa. Vuonna 48 eaa. käyty Farsaloksen taistelu on sijoitettu nimestään huolimatta usein Palaifarsaloksen lähelle. Ensimmäisenä tämä mainitaan antiikin lähteistä teoksessa *[[De bello Alexandrino]]* (Aleksandrian sodasta). Näkemys on kuitenkin myös kyseenalaistettu.

Palaifarsaloksen ehdotettu paikka Xyládesissa on kukkula, joka sijaitsee Enipeus-joen (nyk. Enipéas) varrella noin 12 kilometriä antiikin Farsaloksesta itään. Palaifarsaloksen vaihtoehtoisia sijaintipaikkoja Xyládesin ohella ovat Chtoúri lähellä Polynériä noin 11 kilometriä Farsaloksesta luoteeseen, Kríni lähellä samannimistä kylää noin kymmenen kilometriä Farsaloksesta pohjoiseen sekä Ampeleían kylän lähistö. Chtoúri esitetään usein kuitenkin myös Euhydrionin kaupungin paikaksi. Aiemmin on ehdotettu, että Palaifarsalos olisi voinut viitata yksinkertaisesti Farsaloksen akropoliihin sen jälkeen, kun se oli myöhempinä aikoina jäänyt asumattomaksi.

## Lähteet
Parasopioi

**Parasopioi** (, myös ) oli antiikin aikainen kaupunki ja kaupunkivaltio (*polis*) Thessaliassa Kreikassa. Se sijaitsi Oitaian alueella eli lähellä Oita-vuorta, mutta sen tarkempaa sijaintia ei tunneta.

Myöskään Parasopioin historiasta ei tiedetä mitään. Se tunnetaan vain Strabonilta sekä kahdesta piirtokirjoituksesta 300-luvun eaa. lopulta. Kaupungin kansalaisesta käytettiin etnonyymiä *Parasōpieus* ().

## Lähteet
Bouna

**Bouna** on kunta ja aliprefektuuri sekä Bounan departementin ja Bounkanin alueen hallinnollinen keskus Norsunluurannikon koillisosassa. Se sijaitsee 567 kilometriä Abidjanista ja 168 kilometriä Bondoukousta pohjoiseen. Kunnassa on 23&nbsp;200 ja aliprefektuurissa 58&nbsp;600 asukasta (vuonna 2014, väestönlaskenta).

Bouna oli Bounkani-nimisen päällikön 1600-luvun alussa perustaman kulangovaltion keskus. Samori Touré hävitti sen vuonna 1896. Bounan lähistöllä sijaitsee Comoén kansallispuisto.

Bounan departementtiin kuuluvat Boukon, Bounan, Ondéfidouon ja Youndouon aliprefektuurit. Ainoa kunta on Bouna. 

## Lähteet
La Loggia

**La Loggia** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 8&nbsp;819 asukasta.

## Lähteet

## Aiheesta muualla
Wang Xianbo

**Wang Xianbo** (; s. 28. elokuuta 1976 Beipiao) on kiinalainen judoka.

Wang osallistui Atlantan olympialaisiin 1996. Hän saavutti olympiapronssia 66 kg:n sarjassa häviten ensimmäisessä ottelussa olympialaiset voittaneelle Cho Min-Sunille ja voittaen seuraavat neljä otteluaan.

Aasian kisoissa Wang voitti kultaa 63 kg:n sarjassa Bangkokissa 1998. Aasian-mestaruuskilpailuissa hän sai kultaa Hồ Chí Minhissa 1996 ja  oli pronssilla New Delhissä 1995.

## Lähteet
Vitteaux

**Vitteaux** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Brennejoen varrella, noin 32 kilometriä Montbardin kaupungista kaakkoon.

Kunnan alueella on ollut asutusta jo varhaishistorian aikaan. Siitä on jäljellä neoliittiselta kaudelta olevan linnoituksen rauniot. *Camp de Myard* on rakennettu noin 5. - 3. vuosituhannella eaa. Se on varhaisimpia merkkejä kaupungistumisesta. Vitteaux oli keskiajalla linnoitettu kaupunki. Linnoituksesta on jäljellä vankilan päällä sijaitseva vartiotorni, linnan vanha kappeli 1400-luvulta sekä kaivo. Muita kaupungin nähtävyyksiä ovat 1100-luvulta peräisin oleva Saint-Germainin kirkko. Kirkossa on 1400-luvun urut sekä Nicolas de Hoeyn triptyykki vuodelta 1592. Kaupungin kauppahalli on 1200- ja 1300-luvuilta.


Tiedosto:CampMyard-4.jpg|Camp de Myard
Tiedosto:Vitteaux_FR21_rempart_IMF1715.jpg|Vartiotorni
Tiedosto:Vitteaux_FR21_église_IMF1643.jpg|Saint-Germainin kirkko
Tiedosto:Vitteaux_FR21_halles_IMF1699.jpg|Kauppahalli (Halles)


## Tunnettuja kuntalaisia
*Hubert Languet (1518-1581), diplomaatti

## Lähteet

## Aiheesta muualla
Loggia (täsmennyssivu)

**Loggia ** voi tarkoittaa ainakin seuraavia:

* Loggia, pylväskäytävä tai pilarikäytävä on arkkitehtoninen elementti
* Loggia dei Lanzi, rakennus Firenzessä
* La Loggia, kunta Italiassa Piemonten alueella olevassa Torinon metropolikaupungissa
* Robert Loggia (1930–2015), yhdysvaltalainen elokuva- ja televisionäyttelijä.
Katiola

**Katiola** on kunta ja aliprefektuuri sekä Katiolan departementin ja Hambolin alueen hallinnollinen keskus Norsunluurannikon keskiosaosassa. Se sijaitsee 394 kilometriä Abidjanista ja 54 kilometriä Bouakésta pohjoiseen. Kunnassa ja aliprefektuurissa on 56&nbsp;700 asukasta (vuonna 2014, väestönlaskenta).

Katiolan departementtiin kuuluvat Fronanin, Katiolan ja Timbén aliprefektuurit. Kuntia ovat Fronan ja Katiola. 

Seudun kanta-asukkaat ovat tagbana-ryhmään kuuluvia senufoja ja mangoroiksi kutsuttuja mandinkoja. Lisäksi on djulia, bauleja ja muita kansallisuuksia. Uskontoja ovat katolisuus, islam ja animismi.

Katiolan kautta kulkee Abidjanista pohjoiseen johtava maantie ja Abidjanin–Nigerin rautatie. Väestön pääelinkeino on maanviljely. Myytäväksi tuotetaan puuvillaa, riisiä, cashewpähkinöitä ja hedelmiä. Muita elinkeinoja ovat liikenne, kaupankäynti, käsityöammatit ja maataloustuotteiden jalostus. Katiola on kuuluisa savenvalajistaan.

## Lähteet
Uhrit

**Uhrit** on Peter Walleniuksen ohjaama ja käsikirjoittama suomalainen dokumentti- ja televisioelokuva vuodelta 2019.

Elokuva käsittelee uskonnollisissa yhteisöissä tapahtuvaa henkistä väkivaltaa. Siinä kuusi henkilöä ovat Uskontojen uhrien tuen järjestämässä vertaistukiryhmässä ja he kertovat kukin oman tarinansa uskonnon uhrina.

## Lähteet
Kuparivuoret

**Kuparivuoret** on Carolin Kossin ohjaama suomalainen dokumenttielokuva vuodelta 2018.

Elokuvan aiheena on Uralin vuoristoalueella sijaitseva Karabašin kaupunki, joka on eräs maailman saastuneimmista kaupungeista. Elokuvassa kuvataan alueen ympäristöä sekä haastatellaan siellä asuvia ihmisiä.

## Lähteet
Säxipcamal Ğizzätullina-Volzhskaya

**Säxipcamal Ğizzätulla qızı Ğizzätullina-Volzhskaya** (, ; 1892 Kazan – 1974 Tšistopol) oli tataarilainen teatterinäyttelijätär ja -ohjaaja. Hänelle myönnettiin Tatarstanin tasavallan kunniataiteilijan arvonimi.
## Elämäkerta
Kazanissa syntynyt Ğizzätullina tuli hartaasta muslimiperheestä. Kun Ğizzätullina nuorena pyrki näyttelijäksi, tämä lopulta rikkoi välit hänen vanhempiinsa. 

Vuonna 1907 Ğizzätullina pääsi taiteilija Iljasbek Kudashev-Ashkazarskyn teatteriseurueeseen "Säyyar". Hän oli alun perin nähnyt Kudashevin seurueen ensimmäisen esityksen ja innostunut siitä. Se oli myös herättänyt vahvoja mielipiteitä hänessä; hän kritisoi etenkin sitä, kuinka vain miehet saivat esittää naishahmoja.

Seurue kiersi kaupungin kylissä esiintymässä. Kyseinen taiteenlaji oli kuitenkin monelle vieras, ja lisäksi naisen näkeminen lavalla herätti epäilyksiä. Seurue päätyi lopulta Moskovaan. 

Ğizzätullina tapasi Moskovassa tulevan näyttelijä-ohjaajan Gabdulla Karijevin, joka silloin opiskeli imaamiksi. Hän liittyi seurueeseen. Myöhemmin, erimielisyyksien vuoksi, Kudashev ajettiin ulos seurueesta, jolloin Ğizzätullina ja Karijev korvasivat hänet.          

Kun Ğizzätullina ja Karijev riitaantuivat, Ğizzätullina päätyi vuonna 1912 perustamaan oman teatteriseurueen nimeltään *Nur*. Tästä alkunsa saanut saman niminen teatteri on edelleen Ufan kaupungissa.         

Ğizzätullinan ryhmä hajosi sisällissodan aikoihin. Tuolloin Ğizzätullina oli kirjoittanut tarinan, jonka teemana oli tataarien irrottautuminen Venäjän vallasta. Valkoiset pidättivät Ğizzätullinan epäiltynä bolševikkien vakoojana ja kommunistina. Syyttömänä vapauduttuaan, Ğizzätullina päätyikin tutustumaan bolševikkeihin. He näkivät hänessä potentiaalia propaganda-tarkoituksilleen, ja täten Ğizzätullina perusti Puna-armeijaan "taistelevan vallankumouksellisen teatteriprikaatin", joka kiersi rintamalla levittämässä Puna-armeijan sanomaa.          

Sisällissodan päätyttyä Ğizzätullina työskenteli Iževskin ja Kazanin teattereissa sekä Baškortostanin akateemisessa draamateatterissa.           

Säxipcamal Ğizzätullina-Volzhskaya tunnettiin realistisena näyttelijänä. Hänen tulkintoihin kuuluu muun muassa Friedrich Schillerin, Molièren, Namık Kemalin ja Ostrovskin teoksia. Ohjaajana Ğizzätullina keskittyi sankariromanttisiin ja traagisiin näytelmiin, kuten Fatix Ämirxanin ja Ayaz İshakin.

Tataarilainen kirjailija Näqi İsänbät omisti Ğizzätullinan elämälle ja työlle näytelmänsä nimeltään *Gölcamal.*          

Ğizzätullina kuoli 81-vuotiaana Tšistopolissa. Hänet haudattiin Kazaniin. Ğizzätullina oli aktiivinen teatterintekijä aina kuolemaansa saakka.

## Katso myös
* Galiaskar Kamalin akateeminen tataariteatteri

## Lähteet

## Aiheesta muualla
* Ğizzätullina-Volzhskaja
Mankono

**Mankono** on kunta ja aliprefektuuri sekä Mankonon departementin ja Bérén alueen hallinnollinen keskus Norsunluurannikon keskiosaosassa. Se sijaitsee 508 kilometriä Abidjanista luoteeseen ja 66 kilometriä Séguélasta itään. Kunnassa on 42&nbsp;100 ja aliprefektuurissa 64&nbsp;300 asukasta (vuonna 2014, väestönlaskenta).

Mankonon departementtiin kuuluvat Bouandougoun, Mankonon, Marandallahin, Sarhalan ja Tiéningbouén aliprefektuurit. Kuntia ovat Mankono, Sarhala ja Tiéningboué. Asukkaat ovat etupäässä mandinkoja, senufoja ja etelämandelaisten kielten puhujia.

## Lähteet
Circles (Andrea Koevskan kappale)

**Circles** on pohjoismakedonialaisen laulajan Andrean esittämä kappale, jolla hän edusti Pohjois-Makedoniaa vuoden 2022 Eurovision laulukilpailussa Torinossa. Kappale valikoitui Pohjois-Makedonian edustuskappaleeksi sen voitettua pohjoismakedonialaisen *Za Evrosong 2022* -laulukilpailun 4. helmikuuta.

Kappale kilpaili toisessa semifinaalissa, jossa se sijoittui yhdenneksitoista ja täten karsiutui finaalista.

## Lähteet
San ángelos s'agápisa

**San ángelos s'agápisa** () on kyproslaisen laulaja Chrístos Mylórdoksen esittämä kappale, jolla hän edusti maataan vuoden 2011 Eurovision laulukilpailussa. Kappale valittiin sisäisesti Kyproksen edustuskappaleeksi ja julkaistiin 28. helmikuuta.

Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittuui semifinaalin 18:nneksi eli toiseksi viimeiseksi eikä päässyt finaaliin.

## Lähteet
*https://eurovision.tv/participant/christos-mylordos

### Viitteet
Never Alone

**Never Alone** on alankomaalaisen yhtye 3JS:n esittämä kappale, jolla yhtye edusti maataan vuoden 2011 Eurovision laulukilpailussa. Yhtye valittiin sisäisesti Alankomaiden edustajaksi, ja edustuskappale valittiin 30. tammikuuta pidetyssä *Nationaal Songfestival 2011* -laulukilpailussa. Kilpailussa edustuskappaleeksi valittiin kappaleen hollanninkielinen versio *Je vecht nooit alleen*. Kansainvälistä Eurovision laulukilpailua varten kappale käännettiin englanniksi.

Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 19:nneksi eli viimeiseksi eikä päässyt finaaliin.

## Listasijoitukset

## Lähteet
Rekijärvi (Suojärven piiri)

**Rekijärvi** () on Venäjällä Karjalan tasavalta Suojärven piiri sijaitseva järvi, jonka lasku-uoma laskee Sammallammen kautta Sarkajokeen.

## Maantietoa
Rekijärvi on 1,1&nbsp;kilometriä pitkä ja noin 600&nbsp;metriä leveä. Se sijaitsee noin kolme kilometriä Suistamosta kaakkoon päin Sarkajoen eteläpuolella. Järven silmiin pistävin piirre on pitkälle järven keskiosaan työntyvä Tikkaniemi sekä suuri Kuuransaari (Куурансаари). Lisäksi on saaren pohjoispuolella matalaa suorantaa, joka on satelliittivalokuvien perusteella kasvamassa kiinni saareen. Järven ympäristö on kangasmetsää ja osa harjujaksoa, joka jatkuu myös läheiselle Suistamonjärvelle asti . Järven matalat rannat ovat hiekkapohjaisia ja kivisiä, mutta suorannat ovat myös tavallisia. Vanhoissa suomalaisissa kartoissa on järvellä yksi maatila järven länsirannalla. Nykyään on järvi autio. Järven pohjoispuolella kulkee Suistamon ja Leppäsyrjän välinen maantie.

## Vesistösuhteita
Rekijärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Ulmosenjoen valuma-alue sijaitsee Jänisjärven lähialueella. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.

Ulmosenjoen valuma-alueen pääuoma on Suistamonjärven itäpuolella Sarkajoki, johon Rekijärvikin laskee pienen Sammallammen kautta. Rekijärveen tulee lyhyt suo-oja itäpuoliselta suolta. Lisäksi siihen laskee länsipuolelta viereinen Särkilampi (Плотеичное, *Ploteiyšnoje*). Yölammella (Ночное, *Notšnoje*), joka sijaitsee itäpuolella, ei näyttäisi olevan laskuojaa.

## Lähteitä
### Huomioita

### Viitteet
Zeekr 001

**Zeekr 001** on kiinalaisen Geelyn vuodesta 2021 lähtien valmistama edustusluokan shooting brake -tyylinen sähköautomalli. Se on Zeekr-merkin ensimmäinen malli.

Malli esiteltiin Shanghain autonäyttelyssä huhtikuussa 2021 ja sarjavalmistus aloitettiin saman vuoden lokakuussa. Zeekr 001 on ensimmäinen malli, joka perustuu Geelyn sähköautomalleja varten kehittämälle SEA-pohjalevylle. Autossa on 100 kilowattitunnin akku ja kaksi sähkömoottoria, joiden yhteisteho on 536 hevosvoimaa.

## Lähteet

## Aiheesta muualla
Hongkongin kuvernööri

**Hongkongin kuvernööri** (, ) oli Hongkongin siirtomaahallinnon korkein edustaja Brittiläisen Hongkongin aikana. Ensimmäinen kuvernööri oli Henry Pottinger, joka aloitti virassaan 1843. Kuvernöörin virka lakkautettiin vuonna 1997, kun Hongkong siirtyi Kiinalle ja sen tilalle perustettiin Hongkongin hallintojohtajan virka. Viimeisenä kuvernöörinä toimi Chris Patten. Ennen virkakautensa päättymistä Patten aloitti laajamittaiset uudistukset Hongkongin demokratian kehittämiseksi.

Vuosina 1842–1993 kuvernööri toimi automaattisesti myös Hongkongin lainsäädäntöneuvoston puhemiehenä.

Vuonna 1996 kuvernöörin palkka oli 3&nbsp;036&nbsp;000 Hongkongin dollaria (noin 340&nbsp;000 euroa) vuodessa.

## Lähteet

## Aiheesta muualla
Mattel Aquarius

**Aquarius** () on Radofinin suunnittelema kotitietokone, jonka Mattel Electronics julkaisi vuonna 1983 kesäkuussa. Koneessa on Zilog Z80 -prosessori sekä kuminen näppäimistö, 4&nbsp;kilotavua RAM-muistia ja Microsoft BASICin kevennetty versio ROM-muistissa. Kone yhdistetään televisioon ja se käyttää moduuliportin lisäksi kasettinauhuria ulkoisena massamuistina.

Aquariusta myytiin usein lisälaitteiston kanssa, johon kuului kaksi pad-tyyppistä peliohjainta, ylimääräinen moduuliportti muistilaajennokseen sekä AY-3-8914-äänipiiri. Aquariukselle oli saatavilla lisälaitteina 40-rivinen lämpötulostin, nelivärinen piirturi, levykeasema ja 300&nbsp;baudin modeemi.

Aquariuksen suosio jäi vähäiseksi ja tuotanto lakkautettiin lokakuussa 1983. Koneen kaupallinen elinikä oli siis noin viisi kuukautta.

Aquariukselle ilmestyi muutamia kymmeniä pelejä, joista useimmat olivat käännöksiä Mattelin Intellivision -konsolin peleistä. Pelit perustuivat merkkigrafiikan käyttöön.
Spencer Foo

**Spencer Foo** (, s. 19. toukokuuta 1994 Edmonton, Alberta) on Kanadassa syntynyt ja kasvanut kiinalaistaustainen jääkiekkoilija, joka nykyisin edustaa NHL-joukkue Vegas Golden Knightsia ja Kiinan jääkiekkomaajoukkuetta.

Foo pelasi juniorikiekkoa Albertassa AJHL:n Bonnyville Pontiacsissa kaksi kautta ennen siirtymistään New Yorkiin pelaamaan yliopistokiekkoa Union Collegen joukkueeseen. Kaudelle 2017-2018 Foo teki sopimuksen Calgary Flamesin kanssa varaamattomana pelaajana. Kauden aikana Foo pääsi pelaamaan NHL-joukkueen mukana neljä peliä, joissa teki kaksi maalia. Loppukausi, 62 ottelua, kului AHL:ssa Stockton Heatin riveissä. AHL:ssa Foo teki 20 maalia ja 39 pistettä.

Kaudelle 2019-2020 Foo teki sopimuksen KHL:n kiinalaisjoukkue Kunlun Red Stariin. Koska Foolla ei ollut pelejä USA:n tai Kanadan maajoukkueessa IIHF:n alaisissa otteluissa, hän sai kahden Kunlunissa pelatun kauden jälkeen edustusoikeuden Kiinan maajoukkueeseen Pekingin olympialaisiin. Myös hänen nuorempi veljensä Parker Foo pelaa Kunlunissa ja Kiinan maajoukkueessa.

Heinäkuussa 2022 Foo palasi Pohjois-Amerikkaan kolmen Kunlunissa vietetyn kauden jälkeen tekemällä Vegas Golden Knightsin kanssa yksivuotisen ja kaksisuuntaisen sopimuksen.

## Lähteet
Joint European Torus

**Joint European Torus** (JET) on fuusioreaktion koelaitos, joka sijaitsee Britanniassa Oxfordshiressa. Laitoksessa tehtiin 21. joulukuuta 2021 fuusioreaktion ennätys, jonka kesto oli viisi sekuntia ja jossa energiaa syntyi 59 megajoulea. Myös aiempi ennätys 21,7 megajoulea vuodelta 1997 tehtiin siellä. Laitos on tokamak-reaktori. Tutkimuksessa oli mukana tutkijoita myös VTT:stä sekä Aalto-yliopistosta ja Helsingin yliopistosta.

Ranskassa sijaitseva vastaava mutta suurempi ITER-reaktori on suunniteltu käynnistettäväksi 2020-luvun lopulla.

## Lähteet
Brodie Seger

**Brodie Seger** (s. 28. joulukuuta 1995) on kanadalainen alppihiihtäjä.

Seger sijoittui nuorten maailmanmestaruuskilpailuissa parhaimmillaan kahdeksanneksi suurpujottelussa vuonna 2016. Aikuisten arvokilpailuihin hän osallistui ensimmäisen kerran Åren MM-kilpailuissa 2019, ja siellä hän sijoittui supersuurpujottelussa 27:nneksi, syöksylaskussa 33:nneksi ja alppiyhdistetyssä 37:nneksi. Cortina d’Ampezzon MM-kilpailuissa 2021 hän sijoittui syöksylaskussa neljänneksi 0,04 sekuntia pronssimitalisti Alexis Pinturaultille hävinneenä sekä keskeytti syöksylaskussa ja suurpujottelussa. Pekingin olympialaisissa 2022 hän sijoittui alppiyhdistetyssä yhdeksänneksi, syöksylaskussa 22:nneksi ja keskeytti supersuurpujottelussa. Courchevelin / Méribelin MM-kilpailuissa 2023 hän oli supersuurpujottelussa yhdeksäs.

Maailmancupissa Seger kilpaili ensimmäisen kerran marraskuussa 2017. Hän sijoittui maailmancupin pisteille eli kolmenkymmenen parhaan joukkoon ensimmäisen kerran oltuaan kuudestoista Kitzbühelin syöksylaskussa tammikuussa 2019. Hän on tämän jälkeen ollut kahdenkymmenen parhaan joukossa myös 16. sijalla Lake Louisen supersuurpujottelussa joulukuussa 2019, 13. sijalla Beaver Creekin syöksylaskussa kuusi päivää myöhemmin, 13. sijalla Val Gardenan supersuurpujottelussa joulukuussa 2021 ja 17. sijalla Wengenin supersuurpujottelussa tammikuussa 2022. Kaudella 2022–2023 hän on ollut supersuurpujottelussa 13:s Lake Louisessa, 20:s Wengenissä sekä 18:s ja 16:s Cortina d'Ampezzossa. Syöksylaskussa hän oli 20:s Val Gardenassa ja 16:s Bormiossa.

## Lähteet
Zeekr

**Zeekr** on kiinalaisen Geely-konsernin automerkki, joka lanseerattiin vuonna 2021. Kaikki merkin mallit tulevat olemaan sähköautoja. Merkin ensimmäinen malli, Zeekr 001, esiteltiin Shanghain autonäyttelyssä huhtikuussa 2021. Aluksi Zeekr-merkkiä myydään ainoastaan Kiinan markkinoilla, mutta tarkoituksena on laajentua myös Euroopan ja Pohjois-Amerikan markkinoille vuosina 2022–2023.

## Katso myös

* Lynk & Co

## Lähteet

## Aiheesta muualla
Elonmerkki (albumi)

**Elonmerkki** on suomalaisen rap-artisti Mikael Gabrielin kuudes studioalbumi, joka julkaistiin 21. toukokuuta 2021. Albumilta on julkaistu singlenä kappaleet "Löytäjä saa pitää", "Oli aikoi" ja "Intiaanikesä". Mikael Gabriel on kertonut että albumi on hänen albumeistaan henkilökohtaisin. 

## Kappaleet
# 
# 
# 
# 
# 
# 
# 
#  
#  
# 

## Lähteet
Tom Erik Arnkil

**Tom Erik Arnkil** (s. 1950) on suomalainen professori ja kirjailija. Hänet tunnetaan erityisesti muinaiseen Persiaan sijoittuvasta historiallisesta romaanisarjastaan.

## Teokset
* *Kyyroksen kirja* (2010)
* *Kambyseen kirja* (2011)
* *Vale-Bardijan kirja* (2013) 
* *Atossan kirja (2016)*
* *Dareikoksen kirja* (2018)
* *Benjamin Aamoksenpojan kirja* (2022)

## Lähteet
Johannes Strolz

**Johannes Strolz** (s. 12. syyskuuta 1992) on itävaltalainen alppihiihtäjä. Hän on alppiyhdistetyn ja joukkuekilpailun olympiavoittaja vuodelta 2022.

Strolz saavutti nuorten maailmanmestaruuskilpailuissa pronssia supersuurpujottelussa vuonna 2012. Aikuisten arvokilpailuihin hän osallistui ensimmäisen kerran Pekingin olympialaisissa 2022 ja voitti kultaa alppiyhdistetyssä, jonka syöksylaskuosuudella hän oli neljäs ja pujotteluosuudella nopein, ja joukkuekilpailussa sekä saavutti pujottelussa hopeaa.

Maailmancupissa Strolz kilpaili ensimmäisen kerran joulukuussa 2013. Hän sijoittui maailmancupin pisteille eli kolmenkymmenen parhaan joukkoon ensimmäisen kerran Garmisch-Partenkirchenin suurpujottelussa tammikuussa 2018, jolloin hän sijoittui juuri 30:nneksi. Samalla kaudella hän sijoittui vielä maaliskuussa Kranjska Goran suurpujottelussa 22:nneksi. Marraskuussa 2018 hän sijoittui Levin pujottelussa 15:nneksi, ja kymmenen parhaan joukkoon hän ylsi ensi kerran 10. sijallaan Madonna di Campiglion pujottelussa tammikuussa 2020. Adelbodenin pujottelussa tammikuussa 2022 hän otti ensimmäisen maailmancup-voittonsa lähtönumerolla 38. Pari viikkoa myöhemmin hän sijoittui Kitzbühelin pujottelussa viidenneksi.

Johannes Strolzin isä Hubert Strolz on myös alppiyhdistetyn olympiavoittaja vuodelta 1988.

## Lähteet
Nathan Chen

**Nathan Chen** (s. 5. toukokuuta 1999 Salt Lake City) on yhdysvaltalainen taitoluistelija. Hän on voittanut yksinluistelussa olympiakultaa ja kolme maailmanmestaruutta.

Pyeongchangin talviolympialaisissa 2018 hän sijoittui yksiluistelussa viidenneksi pistein 215,08 oltuaan lyhytohjelman jälkeen 17:s mutta voitettuaan vapaaohjelman. Hän myös auttoi Amerikan joukkuepronssille. Pekingin talviolympialaisissa 2022 hän voitti yksinluistelussa kultaa pistein 332,36 rikottuaan lyhytohjelman maailmanennätyksen (113,97) ja saavutti joukkuekilpailussa myös kultaa. 

Chen saavutti juniorien maailmanmestaruuskilpailuissa yksinluistelussa pronssia vuonna 2014 ja sijoittui seuraavana vuonna neljänneksi. Ensimmäisissä aikuisten maailmanmestaruuskilpailuissaan vuonna 2017 hän sijoittui kuudenneksi mutta on sen jälkeen voittanut kolme peräkkäistä maailmanmestaruutta vuosina 2018, 2019 ja 2021. Hän on myös voittanut vuoden 2017 Neljän maanosan mestaruuden ja on peräti kuusinkertainen Amerikan-mestari (2017-2022) ja kolminkertainen Grand Prix Finaalin voittaja (2017-2019).

Chen on tunnettu etenkin hänen ohjelmiensa teknisestä puolesta jota pidetään maailman vaikeimpana. Hänen erikoisalaansa kuuluvat neloishypyt joita hän on enimmillään esittänyt huimat kahdeksan yhden kilpailun aikana ja kuusi yhdessä ohjelmassa. Chen on myös historian ensimmäinen luistelija joka on esittänyt viisi erilaista neloishyppyä (tulppi, salchow, ritti, flippi ja lutz) kilpajäillä.  

## Huomautukset

## Lähteet
Suomersawa

**Suomersawa** (*Anisoptera marginata*) on siipipuukasvien (Dipterocarpaceae) heimoon, mersawojen (*Anisoptera*) sukuun kuuluva kasvilaji. Se on suuri ainavihanta puu, jolla on puun kokoon suhteessa pieni sekä avoin latvus. Suomersawa voi kasvaa korkeimmillaan noin 50 metriä korkeaksi ja rungon halkaisija voi olla suurimmillaan noin 1,2 metriä.

Suomersawa kasvaa luonnossa Malesiassa ja Borneon saarella. Suomersawa kasvaa koskemattomissa metsissä merenpinnan tasosta aina 1000 metrin korkeuteen asti. Laji kasvaa tavallisesti soistuneilla paikoilla, mutta joskus myös siipipuumetsien ja Sundan ylänkömetsien seassa. Suomersawa on uhanalaisluokittelussa vaarantunut laji.

Suomersawaa hakataan luonnosta siitä saatavan puutavaran vuoksi ja puutavaraa myydään kansainvälisesti mersawapuuna. Puuaines on keltaista ja kestävää, mutta sitä on hankala työstää puuaineksen suuren piidioksidipitoisuuden vuoksi. Puutavaraa käytetään talojen rakentamiseen.

## Lähteet
* ''Anisoptera marginata'' Useful Tropical Plants 

### Viitteet

## Aiheesta muualla
* Global Biodiversity Information Facility (GBIF): ''Anisoptera marginata''
Tryffeli (suklaa)

**Tryffeli** tai **suklaatryffeli** on tyypillisesti suklaaganachesta valmistettava ja suklaalla kuorrutettu makeinen. Tarkempia valmistustapoja ja reseptejä on kuitenkin monia. Nimensä se on saanut tryffelien eli multasienien mukaan. Tryffelien alkuperästä on useampia tarinoita, mutta ilmeisesti niiden valmistus alkoi 1800-luvun jälkipuoliskolla Euroopassa.

## Valmistus ja käyttö
Nimi tryffeli viittaa multasieniin eli tryffeleihin. Suomen kieleen sana on lainattu ruotsin kielen sanasta *tryffel*. Ruotsiin sana on tullut saksan kielen sanasta *trüffel*, joka puolestaan peräisin ranskan kielen sanasta *truffe* tai *truffle*.

Tryffelit ovat tyypillisesti valmistettu suklaaganachesta, joka on kuorrutettu suklaalla. Näin syntyvä lopputulos on sisältä rakenteeltaan pehmeä ja kuoreltaan kova. Varsinkin kotona tryffeleitä valmistetaan myös vain kuorruttamalla ganachea kaakaojauheessa. Eroja tryffelien valmistuksessa on myös esimerkiksi maittain. Tarkempi valmistaminen poikkeaa toisistaan yhdysvaltalaisessa, sveitsiläisessä, ranskalaisessa ja belgialaisessa perinteessä. Eri resepteissä voidaan käyttää myös eri mausteita, kuten esimerkiksi salmiakkia, kookosta ja matchaa. Tryffeleitä valmistetaan käsityönä ja myös laajemmassa mittakaavassa teollisesti.

## Historia
Tryffelin alkuperästä on useita tarinoita. Yhden tunnetun tarinan mukaan ensimmäiset tryffelit valmisti ranskalainen kondiittori N. Petruccelli Chambéryssa vuonna 1895. Tarinan mukaan Petruccellin suklaavarastot olivat käymässä vähiin pyhäpäivien sesonkina, ja hän keksi sekoittaa loput vähät suklaansa kermasta, sokerista ja kaakaojauheesta valmistettuihin pieniin palleroihin. Vaikka tarinan tämä versio on hyvin tunnettu, historiallisista lähteistä tiedetään toisaalta myös, että tryffeleitä on viety laivalla Saksan Hampurista Meksikoon jo vuonna 1883.

Tunnetuiksi tryffelit teki Antoine Dufour, joka myi tryffeleitä Lontoolaisessa luksuskaupassaan vuodesta 1902. Vuonna 1908 tryffelien resepti julkaistiin keittokirjassa *Revised American Candy Maker*, jonka ansiosta tryffeleistä tuli tunnettuja tavallistenkin ihmisten keskuudessa. Sveitsiläinen Lindt alkoi valmistaa kuuluisaksi tulleita pyöreitä tryffeleitään vuonna 1967. Suomessa tryffeleitä alkoi valmistaa Lindforsin Karamellitehdas eli nykyinen Brunberg 1920-luvulla.

## Lähteet
Adam Lambert (lumilautailija)

**Adam Lambert** (s. 5. lokakuuta 1997) on australialainen lumilautailija, jonka päälaji on lumilautacross.

Lambert on sijoittunut maailmanmestaruuskilpailuissa lumilautacrossissa kuudenneksi vuonna 2017, 11:nneksi vuonna 2019, 26:nneksi vuonna 2021, kahdeksanneksi vuonna 2023 ja yhdeksänneksi vuonna 2025. Lumilautacrossin joukkuekilpailussa hän sijoittui yhdeksänneksi vuonna 2017. Pyeongchangin olympialaisissa 2018 hän sijoittui 29:nneksi ja Pekingin olympialaisissa 2022 sijalle 22.

Maailmancupissa Lambert on voittanut Dongbeiyassa tammikuussa 2026 ja Mont-Sainte-Annessa maaliskuussa 2026. Lisäksi hän on sijoittunut toiseksi Val Thorensissa joulukuussa 2017, Baqueira Beretissa maaliskuussa 2019, Cerviniassa joulukuussa 2023 sekä Gudaurissa ja Montafonissa maaliskuussa 2025 sekä kolmanneksi Cerviniassa joulukuussa 2025 ja Dongbeiyassa tammikuussa 2026. Lumilautacrossin cupissa hän oli toinen kaudella 2025–2026.

## Lähteet
Da Tang Xuanzang

**Da Tang Xuanzang** () on vuonna 2016 ensi-iltansa saanut kiinalainen historiallinen seikkailuelokuva, joka perustuu Xuanzangin 17 vuotta kestäneeseen matkaan Intiaan Tang-dynastian aikana 600-luvulla. Elokuvan on ohjannut Huo Jianqi ja tuottanut Wong Kar-wai. Se valittiin Kiinan ehdokkaaksi parhaan vieraskielisen elokuvan palkintoon 89. Oscar-gaalassa, mutta se ei saanut ehdokkuutta.

## Näyttelijät

## Lähteet
Katherine Sauerbrey

**Katherine Sauerbrey** (s. 5. toukokuuta 1997) on saksalainen maastohiihtäjä.

Vuoden 2014 junioreiden MM-kilpailuissa Sauerbrey sijoittui 5 kilometrin perinteisen hiihtotavan kilpailussa 11:nneksi. Euroopan nuorten olympiafestivaaleilla 2015 hän voitti pronssia 7,5 kilometrin perinteisen hiihtotavan kilpailussa ja oli neljäs 5 kilometrin vapaan hiihtotavan kilpailussa. Vuoden 2016 junioreiden MM-kilpailuissa Sauerbrey sijoittui 5 kilometrin perinteisen hiihtotavan kilpailussa 14:nneksi ja 10 kilometrin vapaan hiihtotavan kilpailussa viidenneksi. Vuoden 2017 junioreiden MM-kilpailuissa hän sijoittui 10 kilometrin yhdistelmäkilpailussa seitsemänneksi. Vuoden 2018 alle 23-vuotiaiden MM-kilpailuissa hän sijoittui 15 kilometrin yhdistelmäkilpailussa 16:nneksi ja seuraavana vuonna 15 kilometrin perinteisen hiihtotavan yhteislähtökilpailussa 24:nneksi.

Sauerbrey kilpaili maastohiihdon maailmancupissa ensimmäisen kerran Tour de Skillä 2021–2022, missä hän sijoittui parhaimmillaan 12:nneksi Val di Fiemmen 10 kilometrin perinteisen hiihtotavan yhteislähtökilpailussa. Tour de skin kokonaistuloksissa hän oli 19:s.

Pekingin olympialaisissa 2022 Sauerbrey saavutti 4&nbsp;×&nbsp;5 kilometrin viestissä ensimmäisen osuuden hiihtäjänä hopeaa sekä sijoittui 15 kilometrin yhdistelmäkilpailussa 13:nneksi ja 10 kilometrin perinteisen hiihtotavan kilpailussa 11:nneksi.

## Lähteet